જૂન ૨૩

૨૩ જૂનનો દિવસ ગ્રેગોરીયન પંચાંગ મુજબ વર્ષનો ૧૭૪મો (લિપ વર્ષ દરમ્યાન ૧૭૫મો) દિવસ છે. આ દિવસ પછી વર્ષ પુરું થવામાં ૧૯૧ દિવસ બાકી રહે છે.

મહત્વની ઘટનાઓ
 ૧૭૫૭ – પ્લાસીનું યુદ્ધ: બંગાળના નવાબ સિરાજ ઉદ્‌ દૌલા અને ઇસ્ટ ઇન્ડિયા કંપનીના લૉર્ડ ક્લાઈવ વચ્ચે પ્લાસીનું યુદ્ધ લડાયું.
 ૧૮૬૮ – 'ક્રિસ્ટોફર લેથામ સોલ્સ' (Christopher Latham Sholes)એ ટાઇપરાઇટર (Typewriter)ના પેટન્ટ અધિકારો પ્રાપ્ત કર્યા.
 ૧૮૯૪ – પેરિસના સોરબોન ખાતે પિયર ડી કુબર્ટિનની પહેલ પર આંતરરાષ્ટ્રીય ઓલિમ્પિક સમિતિની સ્થાપના કરવામાં આવી.
 ૧૯૨૩ – માલપુરના છેલ્લા શાસક રાવલ શ્રી ગંભીરસિંહજી હિંમતસિંહજીએ રાજગાદી સંભાળી.
 ૧૯૪૦ – હેનરી લાર્સને કેનેડાના બ્રિટિશ કોલંબિયાના વેનકુવરથી નોર્થવેસ્ટ પેસેજનું પશ્ચિમથી પૂર્વ તરફનું પ્રથમ સફળ નૌસંચાલન શરૂ કર્યું. 
 ૧૯૮૫ – આતંકવાદીઓ દ્વારા આયર્લેન્ડના આકાશમાં એટલાન્ટિક સમુદ્ર પરથી પસાર થઇ રહેલી એર ઈન્ડિયા ફ્લાઇટ ૧૮૨ને બોમ્બ વડે ઊડાવી દેવામાં આવતાં તેમાં પ્રવાસ કરી રહેલા ૩૨૯ પ્રવાસીઓ માર્યા ગયા. 
 ૨૦૧૨ – એશ્ટન ઇટને યુનાઇટેડ સ્ટેટ્સ ઓલિમ્પિક ટ્રાયલ્સમાં ડેકેથ્લોન વર્લ્ડ રેકોર્ડ તોડ્યો.
 ૨૦૧૩ – નિક વાલેન્ડા તંગ દોરડા પર ગ્રાન્ડ કેન્યોન સફળતાપૂર્વક પાર કરનાર પ્રથમ વ્યક્તિ બન્યા.

જન્મ
 ૧૯૧૨ – ઍલન ટ્યુરિંગ, અંગ્રેજી ગણિતશાસ્ત્રી, તર્કશાસ્ત્રી,સંકેતલિપિના વિશ્લેષક અને કમ્પ્યૂટર વૈજ્ઞાનિક (અ. ૧૯૫૪)
 ૧૯૨૩ – પ્રબોધ પંડિત, ગુજરાતના ભાષાવિજ્ઞાની (અ. ૧૯૭૫)
 ૧૯૩૪ – રમેશ મહેતા, ગુજરાતી ચલચિત્ર જગતના જાણીતા હાસ્ય કલાકાર, નાટ્યકાર, ફિલ્મ નિર્માતા (અ. ૨૦૧૨)
 ૧૯૩૮ – ઇલા આરબ મહેતા, ગુજરાતી સાહિત્યકાર
 ૧૯૫૨ – રાજ બબ્બર, ભારતીય ફિલ્મ કલાકાર અને રાજકારણી

અવસાન
 ૧૭૬૧ – બાળાજી બાજીરાવ, મરાઠા સામ્રાજ્યના ૮મા પેશ્વા (જ. ૧૭૨૦)
 ૧૯૧૪ – ભક્તિવિનોદ ઠાકુર, ગૌદિયા વૈષ્ણવ ધર્મના હિન્દુ દાર્શનિક, ગુરુ અને આધ્યાત્મિક સુધારક (જ. ૧૮૩૮)
 ૧૯૩૯ – ગિજુભાઈ બધેકા, ગુજરાતી બાળ સાહિત્યકાર, (મૂછાળી મા) (જ.૧૮૮૫) 
 ૧૯૫૩ – શ્યામાપ્રસાદ મુખર્જી, ભારતીય જનસંઘના સ્થાપક (જ. ૧૯૦૧)
 ૧૯૮૦ – સંજય ગાંધી, ભારતીય ઇજનેર અને રાજકારણી (જ. ૧૯૪૬)
 ૧૯૮૮ – હેન્રી મરે,અમેરિકન મનોવૈજ્ઞાનિક અને જીવરસાયણજ્ઞ (જ. ૧૮૯૩)
 ૧૯૯૦ – હરિન્દ્રનાથ ચટોપાધ્યાય, ભારતીય અંગ્રેજી કવિ, નાટ્યકાર, અભિનેતા, સંગીતકાર અને પ્રથમ લોકસભાના સભ્ય (જ. ૧૮૯૮)
 ૨૦૧૫ – નિર્મલા જોશી, ભારતીય સાધ્વી, વકીલ અને સામાજિક કાર્યકર (જ. ૧૯૩૪)

તહેવારો અને ઉજવણીઓ
 આંતરરાષ્ટ્રીય વિધવા દિવસ
 સંયુક્ત રાષ્ટ્ર જાહેર સેવા દિવસ

બાહ્ય કડીઓ
 બી.બી.સી.(BBC): આજનો દિવસ

શ્રેણી:જૂન